Avis juridique important

|

31968D0188

68/188/EØF: Rådets afgørelse af 9. april 1968 om ændring af Vedtægten for Udvalget for Den europæiske Socialfond

EF-Tidende nr. L 091 af 12/04/1968 s. 0025 - 0025 den danske specialudgave: serie I kapitel 1968(I) s. 0075  den engelske specialudgave: serie I kapitel 1968(I) s. 0078  den græske specialudgave: Kapitel 05 bind 1 s. 0030

++++  RAADETS AFGOERELSE  af 9 . april 1968  om aendring af Vedtaegten for Udvalget for Den europaeiske Socialfond   ( 68/188/EOEF )  RAADET FOR DE EUROPAEISKE FAELLESSKABER HAR  under henvisning til traktaten om oprettelse af Det europaeiske oekonomiske Faellesskab , saerlig artiklerne 124 og 153 ,  under henvisning til Vedtaegten for Udvalget for Den europaeiske Socialfond ( 1 ) , saerlig artiklerne 3 og 5 , og  ud fra foelgende betragtninger :  Det har vist sig hensigtsmaessigt at bestemme , at det medlem af Kommissionen , der er udnaevnt til formand for Udvalget for Den europaeiske Socialfond , i tilfaelde af forfald undtagelsesvis vil kunne repraesenteres af en tjenestemand fra Kommissionen for at sikre formandsskabet ved et bestemt moede ;  erfaringen har vist , at en afbrydelse af arbejdet i Udvalget for Den europaeiske Socialfond har skadelige foelger paa grund af et eventuelt tidsinterval mellem udloebet og fornyelsen af udvalgsmedlemmernes tjenesteperiode ;  efter at have indhentet udtalelse fra Kommissionen , som har foretaget hoering af Udvalget for Den europaeiske Socialfond ,  TRUFFET FOELGENDE AFGOERELSE :  Artikel 1  Artikel 3 i Vedtaegten for Udvalget for Den europaeiske Socialfond erstattes af foelgende :   " Formandsposten i Udvalget beklaedes af et medlem af Kommissionen ; han deltager ikke i afstemninger , I tilfaelde af kommissionsmedlemmets forrald vil han undtagelsesvis kunne repraesenteres af en af ham udpeget tjenestemand fra Kommissionen for at sikre formandsskabet ved et bestemt moede . "  Artikel 2  Artikel 5 i Vedtaegten for Udvalget for Den europaeiske Socialfond erstattes af foelgende :   " Medlemmernes og suppleanternes tjenesteperiode er to aar . Den kan fornys .  Efter udloebet af deres tjenesteperiode fortsaetter medlemmerne og suppleanterne deres tjeneste indtil afloesning eller genudnaevnelse af dem finder sted . "  Udfaerdiget i Luxembourg , den 9 . april 1968 .  Paa Raadets vegne  E . FAURE  Formand  ( 1 ) EFT nr . 56 af 31 . 8 . 1960 , s . 1201/60 .


title: Rådets afgørelse 2013/308/FUSP af 24. juni 2013 om ændring af afgørelse 2012/642/FUSP om restriktive foranstaltninger over for Hviderusland

text:
               25.6.2013

               DA

               Den Europæiske Unions Tidende

               L 172/31

         RÅDETS AFGØRELSE 2013/308/FUSP
   af 24. juni 2013
   om ændring af afgørelse 2012/642/FUSP om restriktive foranstaltninger over for Hviderusland
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 15. oktober 2012 afgørelse 2012/642/FUSP (1) om restriktive foranstaltninger over for Hviderusland.

               (2)

               Rådet finder, at med henblik på at fremme den politiske dialog bør indrejseforbuddet for Uladzimir Uladzimiravich Makei i henhold til artikel 3, stk. 1, i afgørelse 2012/642/FUSP suspenderes, mens han beklæder posten som republikken Hvideruslands udenrigsminister. Suspensionen bør være underlagt den i artikel 8, stk. 2, i afgørelse 2012/642/FUSP omhandlede overvågning.

               (3)

               Afgørelse 2012/642/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Artikel 8 i afgørelse 2012/642/FUSP affattes således:

      "Artikel 8
      1.   I det omfang de anvendes på Uladzimir Uladzimiravich Makei suspenderes de i artikel 3, stk. 1, omhandlede foranstaltninger, mens han beklæder posten som republikken Hvideruslands udenrigsminister.
      2.   Denne afgørelse anvendes indtil den 31. oktober 2013. Den overvåges løbende. Den kan, alt efter hvad der er hensigtsmæssigt, forlænges eller ændres, hvis Rådet skønner, at dens mål ikke er nået.".

   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Luxembourg, den 24. juni 2013.

            På Rådets vegne

         C. ASHTON

            Formand

      (1)  EUT L 285 af 17.10.2012, s. 1.


title: 2006/453/EF,Euratom: Rådets og Kommissionens afgørelse af  24. oktober 2005  om indgåelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Aserbajdsjan på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union

text:
               6.7.2006

               DA

               Den Europæiske Unions Tidende

               L 185/7

      RÅDETS OG KOMMISSIONENS AFGØRELSE

   af 24. oktober 2005
   om indgåelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Aserbajdsjan på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union
   (2006/453/EF, Euratom)
   RÅDET FOR DEN EUROPÆISKE UNION OG
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, særlig artikel 44, stk. 2, artikel 47, stk. 2, sidste punktum, og artikel 55, artikel 57, stk. 2, artikel 71, artikel 80, stk. 2, artikel 93, 94, 133 og 181a sammenholdt med artikel 300, stk. 2, andet punktum, og artikel 300, stk. 3, første afsnit,
   under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,
   under henvisning til tiltrædelsestraktaten af 2003, særlig artikel 2, stk. 3,
   under henvisning til tiltrædelsesakten af 2003, særlig artikel 6, stk. 2,
   under henvisning til forslag fra Kommissionen,
   under henvisning til udtalelse fra Europa-Parlamentet (1),
   under henvisning til Rådets godkendelse i overensstemmelse med artikel 101 i traktaten om oprettelse af Det Europæiske Atomenergifællesskab, og
   ud fra følgende betragtninger:

               (1)

               Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Aserbajdsjan på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union blev undertegnet på Det Europæiske Fællesskabs og dets medlemsstaters vegne den 30. april 2004.

               (2)

               Protokollen er blevet anvendt midlertidigt fra den 1. maj 2004.

               (3)

               Protokollen bør godkendes —

         TRUFFET FØLGENDE AFGØRELSE:
   Artikel 1
   Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Aserbajdsjan på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union godkendes herved på Det Europæiske Fællesskabs, Det Europæiske Atomenergifællesskabs og medlemsstaternes vegne.
   Teksten til protokollen er knyttet til denne afgørelse (2).
   Artikel 2
   Formanden for Rådet foranstalter på Det Europæiske Fællesskabs og dets medlemsstaters vegne den i protokollens artikel 4 nævnte notifikation. Formanden for Kommissionen foranstalter samtidig denne notifikation på Det Europæiske Atomenergifællesskabs vegne.

      Udfærdiget i Luxembourg, den 24. oktober 2005.

            På Rådets vegne

         B. BRADSHAW

            Formand

            På Kommissionens vegne

         J. M. BARROSO

            Formand

      (1)  Udtalelse af 26.10.2004 (endnu ikke offentliggjort i EUT).

      (2)  Se side 3 i denne EUT.


title: Rådets afgørelse (EU) 2017/1121 af 20. juni 2017 om beskikkelse af et medlem af Regionsudvalget efter indstilling fra Republikken Østrig

text:
               23.6.2017

               DA

               Den Europæiske Unions Tidende

               L 162/54

         RÅDETS AFGØRELSE (EU) 2017/1121
   af 20. juni 2017
   om beskikkelse af et medlem af Regionsudvalget efter indstilling fra Republikken Østrig
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den østrigske regering,
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020.

               (2)

               Der er blevet en plads ledig som medlem af Regionsudvalget efter udløbet af det mandat, på grundlag af hvilket Christian BUCHMANN (Regierungsmitglied mit politischer Verantwortung gegenüber dem Landtag (Mitglied der Steirischen Landesregierung)) blev indstillet —

         VEDTAGET DENNE AFGØRELSE:
   Artikel 1
   Følgende beskikkes herved som medlem af Regionsudvalget for den resterende del af mandatperioden, dvs. indtil den 25. januar 2020:

               —

               Mag. Christian BUCHMANN, Mitglied des steiermärkischen Landtages (ændret mandat).

         Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 20. juni 2017.

            På Rådets vegne

         H. DALLI

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).


title: 2014/547/EU, Euratom: Europa-Parlamentets afgørelse af 3. april 2014 om decharge for gennemførelsen af budgettet for Forvaltningsorganet for Forbrugere, Sundhed og Fødevarer (tidligere Forvaltningsorganet for Sundhed og Forbrugere) for regnskabsåret 2012

text:
               5.9.2014

               DA

               Den Europæiske Unions Tidende

               L 266/106

         EUROPA-PARLAMENTETS AFGØRELSE
   af 3. april 2014
   om decharge for gennemførelsen af budgettet for Forvaltningsorganet for Forbrugere, Sundhed og Fødevarer (tidligere Forvaltningsorganet for Sundhed og Forbrugere) for regnskabsåret 2012
   (2014/547/EU, Euratom)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2012 (1),

               —

               der henviser til det konsoliderede årsregnskab for Den Europæiske Union for regnskabsåret 2012 — (COM(2013) 570 — C7-0273/2013) (2),

               —

               der henviser til årsregnskabet for Forvaltningsorganet for Sundhed og Forbrugere for regnskabsåret 2012,

               —

               der henviser til Kommissionens beretning om opfølgning af dechargeafgørelserne for 2011 (COM(2013) 668) og de arbejdsdokumenter fra Kommissionens tjenestegrene, der er vedføjet denne beretning (SWD(2013) 348 og SWD(2013) 349),

               —

               der henviser til Kommissionens rapport om evalueringen af Unionens finanser på grundlag af de resultater, der er opnået (COM(2013) 461), og til de arbejdsdokumenter fra Kommissionens tjenestegrene, der er vedføjet denne beretning (SWD(2013) 228 og SWD(2013) 229),

               —

               der henviser til Kommissionens årsberetning til dechargemyndigheden om de interne revisioner, der er foretaget i 2012 (COM(2013) 606), og det arbejdsdokument fra Kommissionens tjenestegrene, der er vedføjet denne beretning (SWD(2013) 314),

               —

               der henviser til Revisionsrettens beretning om årsregnskabet for Forvaltningsorganet for Sundhed og Forbrugere for regnskabsåret 2012, med organets svar (3),

               —

               der henviser til Revisionsrettens erklæring (4) om regnskabernes rigtighed og de underliggende transaktioners lovlighed og formelle rigtighed for regnskabsåret 2012, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 18. februar 2014 om decharge til forvaltningsorganerne for gennemførelsen af budgettet for regnskabsåret 2012 (05850/2014 — C7-0049/2014),

               —

               der henviser til artikel 317, 318 og 319 i traktaten om Den Europæiske Unions funktionsmåde og artikel 106 A i traktaten om oprettelse af Det Europæiske Atomenergifællesskab,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 55, 145, 146 og 147,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6), særlig artikel 62, 164, 165 og 166,

               —

               der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (7), særlig artikel 14, stk. 3,

               —

               der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (8), særlig artikel 66, stk. 1 og 2,

               —

               der henviser til Kommissionens afgørelse 2004/858/EF af 15. december 2004 om oprettelse af et forvaltningsorgan benævnt »Forvaltningsorganet for Folkesundhedsprogrammet« til forvaltning af Fællesskabets indsats inden for folkesundhed i medfør af Rådets forordning (EF) nr. 58/2003 (9),

               —

               der henviser til Kommissionens afgørelse 2008/544/EF af 20. juni 2008 om ændring af afgørelse 2004/858/EF med henblik på omdannelse af »Forvaltningsorganet for Folkesundhedsprogrammet« til »Forvaltningsorganet for Sundhed og Forbrugere« (10)

               —

               der henviser til Kommissionens gennemførelsesafgørelse 2013/770/EU af 17. december 2013 om oprettelse af Forvaltningsorganet for Forbrugere, Sundhed og Fødevarer samt om ophævelse af afgørelse 2004/858/EF (11),

               —

               der henviser til forretningsordenens artikel 76 og bilag VI,

               —

               der henviser til betænkning fra Budgetkontroludvalget og udtalelser fra de øvrige berørte udvalg (A7-0242/2014),

               A.

               der henviser til, at Kommissionen i henhold til artikel 17, stk. 1, i traktaten om Den Europæiske Union skal gennemføre budgettet og forvalte programmer, og at dette skal ske på eget ansvar i henhold til artikel 317 i traktaten om Den Europæiske Unions funktionsmåde i samarbejde med medlemsstaterne og i overensstemmelse med princippet om forsvarlig økonomisk forvaltning;

               1.

               meddeler direktøren for Forvaltningsorganet for Forbrugere, Sundhed og Fødevarer (tidligere Forvaltningsorganet for Sundhed og Forbrugere) decharge for gennemførelsen af forvaltningsorganets budget for regnskabsåret 2012;

               2.

               fremsætter sine bemærkninger i beslutningen, der udgør en integrerende del af afgørelserne om decharge for gennemførelsen af Den Europæiske Unions almindelige budget for regnskabsåret 2012, Sektion III — Kommissionen og forvaltningsorganerne;

               3.

               pålægger sin formand at sende denne afgørelse og afgørelsen om decharge for gennemførelsen af Den Europæiske Unions almindelige budget for regnskabsåret 2012, Sektion III — Kommissionen, og beslutningen, der udgør en integrerende del af disse afgørelser, til direktøren for Forvaltningsorganet for Forbrugere, Sundhed og Fødevarer, Rådet, Kommissionen, Den Europæiske Unions Domstol og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT L 56 af 29.2.2012.

      (2)  EUT C 334 af 15.11.2013, s. 1.

      (3)  EUT C 365 af 13.12.2013, s. 57.

      (4)  EUT C 331 af 14.11.2013, s. 10.

      (5)  EFT L 248 af 16.9.2002, s. 1.

      (6)  EUT L 298 af 26.10.2012, s. 1.

      (7)  EFT L 11 af 16.1.2003, s. 1.

      (8)  EUT L 297 af 22.9.2004, s. 6.

      (9)  EUT L 369 af 16.12.2004, s. 73.

      (10)  EUT L 173 af 3.7.2008, s. 27.

      (11)  EUT L 341 af 18.12.2013, s. 69.


title: Rådets afgørelse 2013/189/FUSP af 22. april 2013 om oprettelse af Det Europæiske Sikkerheds- og Forsvarsakademi (ESDC) og om ophævelse af fælles aktion 2008/550/FUSP

text:
               24.4.2013

               DA

               Den Europæiske Unions Tidende

               L 112/22

         RÅDETS AFGØRELSE 2013/189/FUSP
   af 22. april 2013
   om oprettelse af Det Europæiske Sikkerheds- og Forsvarsakademi (ESDC) og om ophævelse af fælles aktion 2008/550/FUSP
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, stk. 1, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 18. juli 2005 vedtog Rådet fælles aktion 2005/575/FUSP om oprettelse af Det Europæiske Sikkerheds- og Forsvarsakademi (ESDC) (1). Denne fælles aktion blev erstattet af Rådets fælles aktion 2008/550/FUSP af 23. juni 2008 om oprettelse af Det Europæiske Sikkerheds- og Forsvarsakademi (ESDC) (2).

               (2)

               Den 1. december 2008 nåede ESDC's styringskomité (»komitéen«), jf. artikel 13 i fælles aktion 2008/550/FUSP, til enighed om anbefalinger vedrørende ESDC's fremtidsperspektiver.

               (3)

               Rådet godkendte komitéens anbefalinger i konklusionerne af 8. december 2008. Fælles aktion 2008/550/FUSP bør derfor erstattes af en ny retsakt, der afspejler disse anbefalinger.

               (4)

               Uddannelsesaktiviteterne inden for rammerne af ESDC bør handle om området for den fælles sikkerheds- og forsvarspolitik (FSFP), herunder konfliktløsning og stabilisering.

               (5)

               I den periode, som denne afgørelse dækker, bør ESDC alene råde over udstationeret personale.

               (6)

               EU-Udenrigstjenesten skal yde ESDC den støtte, der tidligere blev ydet af Generalsekretariatet for Rådet, jf. Rådets afgørelse 2010/427/EU af 26. juli 2010 om, hvordan Tjenesten for EU's Optræden Udadtil skal tilrettelægges og fungere (3) —

         VEDTAGET DENNE AFGØRELSE:
   KAPITEL I

      OPRETTELSE, FORMÅL, MÅL OG OPGAVER

   Artikel 1
   Oprettelse
   Der oprettes hermed et europæisk sikkerheds- og forsvarsakademi (ESDC).
   Artikel 2
   Formål
   ESDC skal tilbyde uddannelse på strategisk plan inden for Unionens fælles sikkerheds- og forsvarspolitik (FSFP) inden for de bredere rammer af den fælles udenrigs- og sikkerhedspolitik (FUSP) for at udvikle og fremme en fælles forståelse for FSFP blandt civile og militære medarbejdere og gennem sine uddannelsesaktiviteter (»ESDC-uddannelsesaktiviteter«) indkredse og udbrede bedste praksis i forbindelse med forskellige FSFP-spørgsmål.
   Artikel 3
   Mål
   ESDC har følgende mål:

               a)

               at fremme den fælles europæiske sikkerheds- og forsvarskultur inden for FSFP yderligere

               b)

               at fremme en bedre forståelse for FSFP som en væsentlig del af FUSP

               c)

               at forsyne EU-organer med kvalificerede medarbejdere, som kan arbejde effektivt med alle FSFP-spørgsmål

               d)

               at forsyne medlemsstaternes administrative myndigheder og stabe med kvalificerede medarbejdere, som har kendskab til EU-politikker, -institutioner og -procedurer inden for FUSP-området

               e)

               at støtte EU-partnerskaber på FSFP-området, navnlig partnerskaber med de lande, der deltager i FSFP-missioner

               f)

               at bidrage til at fremme professionelle forbindelser og kontakter blandt deltagere i ESDC-uddannelsesaktiviteter (»deltagere«).

         Hvor det er relevant, skal der lægges vægt på at sikre en sammenhæng med Unionens øvrige aktiviteter.
   Artikel 4
   Opgaver
   1.   ESDC's hovedopgaver er i overensstemmelse med dets formål og mål at tilrettelægge og gennemføre ESDC-uddannelsesaktiviteter inden for FSFP.
   2.   ESDC-uddannelsesaktiviteterne skal omfatte:

               a)

               FSFP-kurset på højt niveau

               b)

               FSFP-orienteringskurserne

               c)

               FSFP-kurser for specialiserede målgrupper eller med specifikt fokus.

         Den i artikel 8 omhandlede styringskomitéen (»komitéen«) kan træffe beslutning om øvrige uddannelsesaktiviteter.
   3.   Udover de i stk. 2 nævnte aktiviteter skal ESDC navnlig:

               a)

               støtte de forbindelser, der skal etableres mellem de i artikel 5, stk. 1, nævnte institutter, der er involveret i det i nævnte artikel omhandlede netværk (»netværket«)

               b)

               installere og drive et internetbaseret system for videregående fjernundervisning (Internet-based Distance Learning — IDL), der skal yde støtte til uddannelsesaktiviteter inden for FSFP

               c)

               udarbejde og fremstille uddannelsesmateriale til EU-uddannelse inden for FSFP, bl.a. under anvendelse af allerede eksisterende relevant materiale

               d)

               fremme et alumninetværk mellem tidligere deltagere

               e)

               støtte udvekslingsprogrammer inden for FSFP-området mellem medlemsstaternes uddannelsesinstitutter

               f)

               yde bidrag til Unionens årlige FSFP-uddannelsesprogram

               g)

               yde støtte til forvaltning af uddannelse inden for konfliktforebyggelse og civil krisestyring

               h)

               tilrettelægge og gennemføre en årlig netværkskonference, der samler relevante civile og militære eksperter i FSFP fra medlemsstaternes uddannelsesinstitutter og ministerier og, når det er hensigtsmæssigt, relevante eksterne uddannelsesaktører og

               i)

               årligt vurdere, i hvilket omfang det har nået de i artikel 3 omhandlede mål.

         4.   ESDC-uddannelsesaktiviteterne gennemføres via netværket.
   5.   Som en del af netværket skal Den Europæiske Unions Institut for Sikkerhedsstudier (EUISS) yde støtte til ESDC-uddannelsesaktiviteter, navnlig gennem EUISS-publikationer, ved at lade EUISS-forskere holde foredrag og ved at yde bidrag til ESDC's IDL-system.
   KAPITEL II

      ORGANISATION

   Artikel 5
   Netværk
   1.   ESDC skal organiseres som et netværk, der samler institutter, læreanstalter, akademier, universiteter, institutioner og andre civile og militære aktører, der beskæftiger sig med sikkerheds- og forsvarsspørgsmål inden for Unionen, som udpeges af medlemsstaterne, og EUISS (»institutter«) med henblik på at støtte gennemførelse af uddannelsesaktiviteter inden for FSFP-området.
   2.   ESDC skal etablere tæt kontakt med EU-institutionerne og relevante EU-agenturer, navnlig med Det Europæiske Politiakademi (Cepol).
   3.   ESDC refererer overordnet til Unionens højtstående repræsentant for udenrigsanliggender og sikkerhedspolitik (»den højtstående repræsentant«).
   Artikel 6
   Rets- og handleevne
   1.   ESDC skal have den nødvendige rets- og handleevne til at kunne udføre sine opgaver og virkeliggøre sine mål, indgå kontrakter og administrative ordninger, der er nødvendige for akademiets drift, herunder gennemføre udstationering af personale, indkøbe udstyr, navnlig undervisningsudstyr, åbne bankkonti og optræde som part i retssager.
   2.   Ethvert ansvar, der måtte opstå som følge af kontrakter, der indgås af ESDC, dækkes af de midler, det har til rådighed i medfør af artikel 14, 15 og 16.
   Artikel 7
   Struktur
   Der oprettes følgende struktur under ESDC:

               a)

               en komité med ansvar for den overordnede koordinering og ledelse af ESDC-uddannelsesaktiviteterne

               b)

               et akademisk styrelsesråd (»styrelsesrådet«) til sikring af kvaliteten og sammenhængen i ESDC-uddannelsesaktiviteterne.

               c)

               en chef for ESDC, som er ansvarlig for den finansielle og administrative forvaltning af ESDC, samt for at assistere komitéen og styrelsesrådet ved tilrettelæggelsen og ledelsen af ESDC-aktiviteter

               d)

               et ESDC-sekretariat (»sekretariatet«), der skal bistå chefen for ESDC ved varetagelsen af dennes opgaver.

         Artikel 8
   Styringskomitéen
   1.   Komitéen, der består af en repræsentant for hver medlemsstat, der udpeges af denne, er ESDC's besluttende organ. Hvert medlem af komitéen kan være repræsenteret eller ledsaget af en suppleant.
   2.   Medlemmer af komitéen kan under komitéens møder være ledsaget af eksperter.
   3.   Komitéens formandskab varetages af en repræsentant for den højtstående repræsentant, der har en passende erfaring. Komitéen mødes mindst to gange om året.
   4.   Repræsentanter fra lande, der tiltræder Unionen kan deltage i komitéens møder som aktive observatører.
   5.   Chefen for ESDC, formanden for styrelsesrådet og om nødvendigt formændene fra dets forskellige sammensætninger samt en repræsentant for Kommissionen deltager i komitéens møder uden stemmeret.
   6.   Komitéen har til opgave at:

               a)

               fastsætte ESDC's årlige akademiske program under hensyntagen til ESDC's uddanelseskoncept

               b)

               opstille overordnede retningslinjer for arbejdet i styrelsesrådet

               c)

               vedtage og regelmæssigt ajourføre ESDC's uddannelseskoncept, så det afspejler de vedtagne ESDC-uddannelseskrav

               d)

               udvælge den eller de medlemsstat(er), hvor ESDC-uddannelsesaktiviteterne skal foregå, og de institutter, der skal gennemføre dem

               e)

               udarbejde og vedtage de overordnede læseplaner for alle ESDC-uddannelsesaktiviteter

               f)

               tage evalueringsrapporter til efterretning og vedtage en generel årsberetning om ESDC-uddannelsesaktiviteter, som sendes til Rådets relevante organer

               g)

               udnævne formanden for styrelsesrådet og dets forskellige sammensætninger for en periode på mindst to akademiske år

               h)

               træffe de nødvendige afgørelser vedrørende ESDC's drift i det omfang, det ikke tilkommer andre organer at træffe dem

               i)

               godkende det årlige budget og ethvert ændringsbudget på forslag af chefen for ESDC

               j)

               godkende årsregnskabet og meddele decharge til chefen for ESDC

               k)

               godkende yderligere bestemmelser vedrørende udgifter, der forvaltes af ESDC

               l)

               godkende enhver finansieringsaftale og/eller teknisk ordning med Kommissionen, EU-Udenrigstjenesten eller en medlemsstat angående finansieringen og/eller gennemførelsen af ESDC's udgifter

               m)

               godkende ansættelsesvilkårene for personale, der er udstationeret i ESDC

               n)

               beslutte at åbne op for deltagelse fra tredjestater i ESDC-uddannelsesaktiviteter inden for den generelle politiske ramme, der er fastlagt af Den Udenrigs- og sikkerhedspolitiske Komité.

         7.   Komitéen godkender selv sin forretningsorden.
   8.   Komitéen træffer afgørelse ved kvalificeret flertal, jf. afsnit II i protokol nr. 36 om overgangsbestemmelser, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde.
   Artikel 9
   Det akademiske styrelsesråd
   1.   Styrelsesrådet består af ledende repræsentanter for de civile og militære institutter og andre aktører, som medlemsstaterne udpeger til at støtte gennemførelsen af ESDC-uddannelsesaktiviteter. Hvis der er flere repræsentanter fra én medlemsstat, danner de sammen én delegation.
   2.   Formanden for styrelsesrådet udpeges af komitéen blandt styrelsesrådets medlemmer.
   3.   Repræsentanter for Kommissionen og for EU-Udenrigstjenesten indbydes til at deltage i styrelsesrådets møder.
   4.   Akademiske eksperter og højtstående embedsmænd fra nationale institutioner og EU-institutioner kan indbydes til at overvære styrelsesrådets møder.
   5.   Styrelsesrådet har til opgave at:

               a)

               give akademisk rådgivning og anbefalinger til komitéen

               b)

               gennemføre det vedtagne årlige akademiske program gennem netværket

               c)

               føre tilsyn med IDL-systemet

               d)

               udarbejde detaljerede læseplaner for alle ESDC-uddannelsesaktiviteter på grundlag af de vedtagne overordnede læseplaner

               e)

               sørge for almindelig koordinering af ESDC-uddannelsesaktiviteter mellem alle institutter

               f)

               evaluere standarden af det foregående akademiske års ESDC-uddannelsesaktiviteter

               g)

               forelægge komitéen forslag til ESDC-uddannelsesaktiviteter i det kommende akademiske år

               h)

               sikre systematisk evaluering af alle ESDC-uddannelsesaktiviteter og godkende evalueringsrapporterne om kurserne

               i)

               bidrage til udkastet til den generelle årsberetning om ESDC's aktiviteter.

         6.   For at udføre sine opgaver kan styrelsesrådet mødes i forskellige projektorienterede sammensætninger. Styrelsesrådet udarbejder bestemmelser og ordninger for, hvordan disse sammensætninger skal oprettes og fungere, som vedtages af komitéen.
   7.   Styrelsesrådets forretningsorden vedtages af komitéen.
   Artikel 10
   Chefen for ESDC
   1.   Chefen for ESDC er ansvarlig for tilrettelæggelse og ledelse af ESDC-uddannelsesaktiviteter. Vedkommende støtter komitéens og styrelsesrådets arbejde på dette område og fungerer som ESDC's repræsentant for ESDC-uddannelsesaktiviteter i og uden for netværket. Chefen for ESDC skal navnlig:

               a)

               træffe alle de fornødne foranstaltninger til at sikre, at ESDC's aktiviteter fungerer effektivt, herunder indføre interne administrative bestemmelser og offentliggøre meddelelser og cirkulærer

               b)

               udarbejde det foreløbige udkast til ESDC's årsberetning og det foreløbige udkast til arbejdsprogram til forelæggelse for komitéen på baggrund af forslag fra styrelsesrådet

               c)

               koordinere gennemførelsen af ESDC's arbejdsprogram

               d)

               opretholde kontakt til de relevante myndigheder i medlemsstaterne

               e)

               opretholde kontakt til relevante eksterne uddannelsesaktører inden for FSFP-området

               f)

               om nødvendigt indgå tekniske ordninger om ESDC-uddannelsesaktiviteter med de relevante myndigheder og uddannelsesaktører inden for FSFP-området

               g)

               udføre enhver anden opgave, som komitéen pålægger vedkommende.

         2.   Chefen for ESDC er ansvarlig for den finansielle og administrative forvaltning af ESDC og navnlig for at:

               a)

               opstille budgetforslag og forelægge dem for komitéen

               b)

               vedtage budgetterne, efter at de er godkendt af komitéen

               c)

               være anvisningsberettiget for ESDC's budget

               d)

               åbne en eller flere bankkonti på vegne af ESDC

               e)

               forhandle, forelægge komitéen og indgå enhver finansieringsaftale og/eller teknisk ordning med Kommissionen, EU-Udenrigstjenesten eller en medlemsstat angående finansieringen og/eller gennemførelsen af ESDC's udgifter

               f)

               på ESDC's vegne forhandle og undertegne enhver brevveksling angående udstationering af sekretariatspersonale til ESDC

               g)

               repræsentere ESDC generelt i forbindelse med alle retsakter med finansielle konsekvenser

               h)

               forelægge komitéen ESDC's årsregnskab.

         3.   Chefen for ESDC udnævnes efter høring af komitéen af den højtstående repræsentant. Vedkommende udpeges som personale i EU-Udenrigstjenesten for vedkommendes mandatperiode. I overensstemmelse med gældende regler kan medlemsstaterne indstille kandidater til stillingen som chef for ESDC og EU-institutionernes og EU-Udenrigstjenesten personale kan ansøge om stillingen.
   4.   Chefen for ESDC er ansvarlig for vedkommendes aktiviteter over for komitéen.
   Artikel 11
   ESDC's sekretariat
   1.   Sekretariatet bistår chefen for ESDC ved varetagelsen af dennes opgaver.
   2.   Chefen for ESDC, der bistås af et udvælgelsespanel, er ansvarlig for udvælgelsen af sekretariatets personale.
   3.   Sekretariatet bistår komitéen, styrelsesrådet og institutterne ved tilrettelæggelsen af ESDC-uddannelsesaktiviteterne.
   4.   Hvert institut udpeger et kontaktpunkt for sekretariatet, som skal varetage organisatoriske og administrative spørgsmål i forbindelse med tilrettelæggelsen af ESDC-uddannelsesaktiviteterne.
   5.   Sekretariatet arbejder tæt sammen med Kommissionen og EU-Udenrigstjenesten.
   Artikel 12
   ESDC's personale
   1.   ESDC's personale består af:

               a)

               personale, der er udstationeret i ESDC af EU-institutioner, EU-Udenrigstjenesten og EU-agenturer, og

               b)

               nationale eksperter, der er udstationeret i ESDC af medlemsstaterne.

         2.   ESDC kan modtage praktikanter og gæsteforskere.
   3.   På forslag af den højtstående repræsentant fastlægger komitéen i fornødent omfang ansættelsesvilkårene for praktikanter og gæsteforskere.
   4.   Afgørelse vedtaget af Unionens højtstående repræsentant for udenrigsanliggender og sikkerhedspolitiks af 23. marts 2011 om ansættelsesvilkårene for udstationerede nationale eksperter i Tjenesten for EU's Optræden Udadtil (4) finder tilsvarende anvendelse på nationale eksperter, der udstationeres i ESDC af medlemsstaterne.
   KAPITEL III

      FINANSIERING

   Artikel 13
   Bidrag i naturalier til ESDC-uddannelsesaktiviteter
   1.   Hver medlemsstat, EU-institution, EU-agentur og institut samt EU-Udenrigstjenesten afholder selv alle deres omkostninger i forbindelse med deltagelse i ESDC, herunder lønninger, godtgørelser, rejse- og opholdsudgifter og udgifter i forbindelse med organisatorisk og administrativ støtte til ESDC-uddannelsesaktiviteter.
   2.   Hver deltager afholder selv alle omkostninger i forbindelse med sin deltagelse.
   Artikel 14
   Støtte fra EU-Udenrigstjenesten
   1.   EU-Udenrigstjenesten afholder omkostningerne i forbindelse med placeringen af chefen for ESDC, sekretariatet i EU-Udenrigstjenestens lokaler, herunder omkostninger ved informationsteknologi, udstationering af chefen for ESDC og udstationering af én assisterende medarbejder til sekretariatet.
   2.   EU-Udenrigstjenesten yder ESDC den administrative støtte, der er nødvendig for at rekruttere og forvalte sit personale og for at gennemføre sit budget.
   3.   En teknisk ordning for den støtte, EU-Udenrigstjenesten yder, forhandles af chefen for ESDC og godkendes af komitéen.
   Artikel 15
   Frivillige bidrag
   1.   Med henblik på at finansiere specifikke aktiviteter kan ESDC modtage frivillige bidrag fra medlemsstater og institutter eller andre bidragsydere. Sådanne bidrag forvaltes af ESDC som formålsbestemt indtægt.
   2.   Tekniske ordninger for de i stk. 1 nævnte bidrag forhandles af chefen for ESDC og godkendes af komitéen.
   Artikel 16
   Bidrag fra EU-budgettet
   1.   ESDC modtager et årligt bidrag over Unionens almindelige budget. Et sådant bidrag kan navnlig dække udgifterne til støtte til ESDC-uddannelsesaktiviteter og nationale eksperter, der udstationeres i ESDC af medlemsstaterne.
   2.   Det finansielle referencebeløb, der skal dække ESDC's udgifter i de første 12 måneder efter indgåelsen af den i stk. 3 omhandlede finansieringsaftale, er på 535 000 EUR. De finansielle referencebeløb, der skal dække ESDC's udgifter i hver efterfølgende 12-månedersperiode, fastsættes af Rådet.
   3.   Efter en afgørelse vedtaget af Rådet, som omhandlet i stk. 2, forhandler chefen for ESDC med Kommissionen en finansieringsaftale, der godkendes af komitéen.
   Artikel 17
   Finansielle regler
   De finansielle regler i bilaget finder anvendelse på udgifter finansieret af ESDC og på finansieringen af sådanne udgifter.
   KAPITEL IV

      FORSKELLIGE BESTEMMELSER

   Artikel 18
   Deltagelse i ESDC-uddannelsesaktiviteter
   1.   Statsborgere fra alle medlemsstater og tiltrædende stater skal kunne deltage i alle ESDC-uddannelsesaktiviteter. De institutter, der tilrettelægger og gennemfører uddannelse, skal sikre, at dette princip finder anvendelse uden undtagelse.
   Statsborgere fra lande, der er kandidat til optagelse i Unionen, og eventuelt andre tredjelande skal principielt også kunne deltage i ESDC-uddannelsesaktiviteterne.
   2.   Deltagerne skal være civile og militære medarbejdere, der beskæftiger sig med strategiske aspekter af FSFP, og eksperter, der skal udsendes i FSFP-missioner eller -operationer.
   Repræsentanter for bl.a. internationale organisationer, ikkestatslige organisationer, akademiske institutioner og medierne samt for erhvervslivet kan indbydes til at deltage i ESDC-uddannelsesaktiviteter.
   3.   Deltagere, der har gennemført et ESDC-kursus, modtager et kursusbevis underskrevet af den højtstående repræsentant. Komitéen tager løbende de nærmere enkeltheder i forbindelse med kursusbeviset op til revision. Medlemsstaterne og EU-institutionerne anerkender kursusbeviset.
   Artikel 19
   Samarbejde
   ESDC samarbejder med internationale organisationer og andre relevante aktører, såsom tredjelandes nationale uddannelsesinstitutter, og trækker på deres ekspertise.
   Artikel 20
   Sikkerhedsforskrifter
   Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (5) finder anvendelse på ESDC.
   KAPITEL V

      AFSLUTTENDE BESTEMMELSER

   Artikel 21
   Kontinuitet
   De regler og bestemmelser, der er vedtaget til gennemførelse af fælles aktion 2008/550/FUSP, forbliver gyldige med henblik på gennemførelse af denne afgørelse, for så vidt de er forenelige med denne afgørelse, og indtil de ændres eller ophæves.
   Artikel 22
   Ophævelse
   Fælles aktion 2008/550/FUSP ophæves.
   Artikel 23
   Revision, ikrafttræden og udløb
   1.   Denne afgørelse træder i kraft den 1. april 2013. Den gennemgås og revideres efter behov og under alle omstændigheder senest 6 måneder før udløbsdatoen.
   2.   Denne afgørelse udløber fire år efter dagen for indgåelsen af den i artikel 16, stk. 3, omhandlede finansieringsaftale.

      Udfærdiget i Luxembourg, den 22. april 2013.

            På Rådets vegne

         C. ASHTON

            Formand

      (1)  EUT L 194 af 26.7.2005, s. 15.

      (2)  EUT L 176 af 4.7.2008, s. 20.

      (3)  EUT L 201 af 3.8.2010, s. 30.

      (4)  EUT C 12 af 14.1.2012, s. 8.

      (5)  EUT L 141 af 27.5.2011, s. 17.

      BILAG

         Finansielle regler vedrørende udgifter finansieret af ESDC og finansieringen heraf

      Artikel 1
      Budgetprincipper
      1.   ESDC's budget er det dokument, der for hvert regnskabsår forudgående angiver og godkender de samlede indtægter og udgifter, der finansieres af ESDC.
      2.   Der skal på budgettet være balance mellem indtægter og udgifter.
      3.   Enhver indtægt og udgift finansieret af ESDC skal konteres en budgetpost.
      Artikel 2
      Vedtagelse af budgetter
      1.   Hvert år skal chefen for ESDC opstille et budgetforslag for det kommende regnskabsår, der starter den 1. januar og slutter den 31. december samme år. Budgetforslaget indeholder de bevillinger, der skønnes nødvendige til dækning af de udgifter, der skal finansieres af ESDC i den pågældende periode, samt et overslag over de indtægter, der forventes at dække udgifterne.
      2.   Bevillingerne opdeles om nødvendigt efter art eller formål på kapitler og artikler. Forslaget indeholder detaljerede anmærkninger for hver artikel.
      3.   Indtægterne består af medlemsstaternes frivillige bidrag, det årlige bidrag fra Den Europæiske Unions budget og diverse indtægter.
      4.   Chefen for ESDC forelægger komitéen en detaljeret rapport over budgettet for indeværende og tidligere regnskabsår og forelægger budgetforslaget senest den 31. oktober. Komitéen godkender budgetforslaget senest den 31. december.
      5.   I tilfælde af uforudsete omstændigheder og tvingende behov kan chefen for ESDC foreslå et ændringsbudget. Ethvert udkast til ændringsbudget og budgettet for det første år efter vedtagelsen af denne afgørelse foreslås, godkendes og vedtages efter den samme procedure, som gælder for det årlige budget, idet de tidsfrister, der gælder for det årlige budget, dog ikke finder anvendelse.
      Artikel 3
      Bevillingsoverførsler
      Chefen for ESDC kan med komitéens godkendelse foretage bevillingsoverførsler inden for budgettet.
      Artikel 4
      Bevillingsfremførsler
      1.   Bevillinger, der er nødvendige for at betale for retlige forpligtelser, som er indgået senest den 31. december i et regnskabsår, fremføres til næste regnskabsår.
      2.   Chefen for ESDC kan fremføre andre bevillinger i budgettet til næste regnskabsår med komitéens godkendelse.
      3.   Andre bevillinger bortfalder ved regnskabsårets udgang.
      Artikel 5
      Budgettets gennemførelse og forvaltning af personalet
      ESDC udnytter så vidt muligt Unionens, navnlig EU-Udenrigstjenestens, bestående administrative strukturer med henblik på gennemførelsen af budgettet og forvaltningen af dets personale.
      Artikel 6
      Bankkonti
      1.   ESDC's bankkonti åbnes hos et førsteklasses pengeinstitut med hovedsæde i en af EU-medlemsstaterne og skal være eurokonti på anfordring eller med kort opsigelse.
      2.   ESDC's bankkonti må ikke overtrækkes.
      Artikel 7
      Betalinger
      Enhver betaling fra en af ESDC's bankkonti underskrives både af chefen for ESDC og et andet medlem af ESDC's personale.
      Artikel 8
      Regnskabsføring
      1.   Chefen for ESDC påser, at der i overensstemmelse med de internationalt anerkendte regnskabsstandarder, der anvendes i den offentlige sektor, føres konti, der viser ESDC's indtægter, udgifter og en fortegnelse over aktiver.
      2.   Chefen for ESDC forelægger komitéen årsregnskabet for et givent regnskabsår senest den efterfølgende 31. marts.
      3.   De nødvendige regnskabstjenester skal outsources.
      Artikel 9
      Revision
      1.   ESDC's regnskaber revideres årligt.
      2.   De nødvendige revisionstjenester skal outsources.
      3.   Revisionsrapporten gøres tilgængelig for komitéen, hvis der anmodes herom.
      Artikel 10
      Decharge
      1.   Komitéen beslutter på grundlag af årsregnskaberne og i lyset af årsberetningen, hvorvidt chefen for ESDC skal meddeles decharge for gennemførelsen af ESDC's budget.
      2.   Chefen for ESDC træffer alle egnede foranstaltninger til at godtgøre over for styringskomitéen om, at der kan meddeles decharge, og i givet fald efterkomme bemærkningerne i afgørelserne om decharge.


title: Rådets afgørelse 2013/306/FUSP af 24. juni 2013 om forlængelse af mandatet for Den Europæiske Unions særlige repræsentant for Centralasien

text:
               25.6.2013

               DA

               Den Europæiske Unions Tidende

               L 172/25

         RÅDETS AFGØRELSE 2013/306/FUSP
   af 24. juni 2013
   om forlængelse af mandatet for Den Europæiske Unions særlige repræsentant for Centralasien
   RÅDET FOR DEN EUROPÆISKE UNION HAR –
   under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 25. juni 2012 vedtog Rådet afgørelse 2012/328/FUSP (1) om udnævnelse af Patricia FLOR til Den Europæiske Unions særlige repræsentant (EUSR) for Centralasien. EUSR's mandat udløber den 30. juni 2013.

               (2)

               EUSR's mandat bør forlænges i en yderligere periode på 12 måneder.

               (3)

               EUSR skal gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 –

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Mandatet for Patricia FLOR som EUSR for Centralasien forlænges hermed indtil den 30. juni 2014. EUSR's mandat kan afsluttes tidligere, hvis Rådet træffer afgørelse herom efter forslag fra Unionens højtstående repræsentant for udenrigsanliggender og sikkerhedspolitik (HR).
   Artikel 2
   Politikmål
   EUSR's mandat bygger på Unionens politikmål i Centralasien. Disse mål omfatter:

               a)

               fremme af gode og tætte forbindelser mellem Unionen og landene i Centralasien på grundlag af fælles værdier og interesser, som fastsat i relevante aftaler

               b)

               bidrag til styrkelse af stabiliteten og samarbejdet mellem landene i regionen

               c)

               bidrag til styrkelse af demokrati, retsstatsprincipper, god regeringsførelse og respekt for menneskerettighederne og de grundlæggende frihedsrettigheder i Centralasien

               d)

               tackling af hovedtrusler, navnlig specifikke problemer med direkte følger for Europa

               e)

               styrkelse af Unionens effektivitet og synlighed i regionen, herunder gennem en snævrere koordinering med andre relevante partnere og internationale organisationer som f.eks. Organisationen for Sikkerhed og Samarbejde i Europa (OSCE) og De Forenede Nationer.

         Artikel 3
   Mandat
   1.   For at nå politikmålene har EUSR mandat til:

               a)

               at fremme Unionens overordnede politiske koordinering i Centralasien og bidrage til at sikre konsekvens i Unionens optræden udadtil i regionen

               b)

               på vegne af HR sammen med Tjenesten for EU's Optræden Udadtil (EU-Udenrigstjenesten) og Kommissionen at overvåge gennemførelsen af EU-strategien for et nyt partnerskab med Centralasien, suppleret af efterfølgende fremskridtsrapporter om gennemførelsen af EU-strategien for Centralasien, samt regelmæssigt fremsætte henstillinger og aflægge rapport til de relevante rådsorganer

               c)

               at bistå Rådet med den videre udvikling af en samlet politik over for Centralasien

               d)

               nøje at følge den politiske udvikling i Centralasien ved at udvikle og opretholde tætte kontakter med regeringer, parlamenter, retsvæsen, civilsamfund og massemedier

               e)

               at tilskynde Kasakhstan, Kirgisistan, Tadsjikistan, Turkmenistan og Usbekistan til at samarbejde om regionale spørgsmål af fælles interesse

               f)

               at udvikle passende kontakter og samarbejde med de vigtigste berørte aktører i regionen og alle relevante regionale og internationale organisationer, herunder Shanghaisamarbejdsorganisationen (SCO), Det Eurasiske Økonomiske Fællesskab (Eurasec), Konferencen vedrørende Interaktion og Tillidsskabende Foranstaltninger i Asien (CICA), Den Kollektive Sikkerhedstraktatorganisation (CSTO), Central Asia Regional Economic Cooperation Program (CAREC) og Central Asian Regional Information and Coordination Centre (CARICC)

               g)

               at bidrage til gennemførelsen af Unionens menneskerettighedspolitik i samarbejde med EUSR for menneskerettigheder og EU-retningslinjer om menneskerettigheder, navnlig vedrørende kvinder og børn i konfliktramte områder, især ved at overvåge og tage hensyn til udviklingen i den henseende

               h)

               i tæt samarbejde med OSCE at bidrage til konfliktforebyggelse og -løsning ved at udvikle kontakter med myndighederne og andre lokale aktører, såsom ikkestatslige organisationer, politiske partier, minoriteter, religiøse grupper og deres ledere

               i)

               at give input til udformningen af energisikkerheds-, grænsesikkerheds-, herunder narkotikabekæmpelses- og vandressourceforvaltnings-, miljø- og klimaforandringsaspekter af den fælles udenrigs- og sikkerhedspolitik for så vidt angår Centralasien

               j)

               at fremme regional sikkerhed indenfor Centralasiens grænser efterhånden som den international sikkerhedsstyrkes (ISAF) tropper begynder deres tilbagetrækning.

         2.   EUSR skal støtte HR's arbejde og bevare et overblik over alle Unionens aktiviteter i regionen.
   Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   Den Udenrigs- og Sikkerhedspolitiske Komité (PSC) opretholder privilegerede forbindelser med EUSR og er EUSR's primære kontaktpunkt for forbindelserne med Rådet. PSC giver EUSR strategisk vejledning og politiske retningslinjer i forbindelse med mandatet med forbehold af HR's beføjelser.
   3.   EUSR arbejder tæt sammen med EU-Udenrigstjenesten og dens relevante tjenestegrene.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. juli 2013 til den 30. juni 2014 udgør 1 050 000 EUR.
   2.   Udgifterne forvaltes i overensstemmelse med de procedurer og regler, der gælder for Unionens almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af sit mandat og de tilsvarende finansielle midler, der stilles til rådighed, ansvarlig for at sammensætte en medarbejderstab. Medarbejderstaben skal have den ekspertise i specifikke politiske spørgsmål, som mandatet kræver. EUSR holder Rådet og Kommissionen løbende underrettet om medarbejderstabens sammensætning.
   2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere til at arbejde sammen med EUSR. Løn til udstationerede medarbejdere afholdes af henholdsvis den pågældende medlemsstat, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeres ved EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats, den udsendende EU-institutions eller EU-Udenrigstjenestens administrative myndighed og udfører sine opgaver og handler i EUSR's mandats interesse.
   4.   EUSR's medarbejderstab placeres samme sted som de relevante tjenestegrene i EU-Udenrigstjenesten eller EU's delegationer/repræsentationer i tredjelande med henblik på at bidrage til sammenhængen og konsekvensen i deres respektive aktiviteter.
   Artikel 7
   Privilegier og immuniteter for EUSR og dennes medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtslandene, alt efter hvad der er relevant. Medlemsstaterne og EU-Udenrigstjenesten yder den fornødne støtte med henblik herpå.
   Artikel 8
   Sikkerheden i forbindelse med EU's klassificerede informationer
   EUSR og medarbejderne i dennes stab overholder de sikkerhedsprincipper og minimumsstandarder, der er fastsat i Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (2).
   Artikel 9
   Adgang til oplysninger og logistisk støtte
   1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
   2.   Alt efter tilfældet yder Unionens delegationer og/eller medlemsstaterne logistisk støtte i regionen.
   Artikel 10
   Sikkerhedsbeskyttelse
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af afsnit V i traktaten, i overensstemmelse med mandatet og på baggrund af sikkerhedssituationen i det geografiske ansvarsområde træffe alle med rimelighed gennemførlige forholdsregler med hensyn til sikkerheden for det personale, der står under EUSR's direkte myndighed, navnlig ved at:

               a)

               udarbejde en missionsspecifik sikkerhedsplan på grundlag af rådgivning fra EU-Udenrigstjenesten, der omfatter missionsspecifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for missionsområdet, samt styring af sikkerhedshændelser og en beredskabsplan og en evakueringsplan for missionen

               b)

               sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i missionsområdet

               c)

               sikre, at alle medarbejdere i staben, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til missionsområdet på grundlag af de risikoratings, som EU-Udenrigstjenesten har opstillet for missionsområdet

               d)

               sikre, at alle vedtagne henstillinger, der udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i fremskridtsrapporten og rapporten om gennemførelse af mandatet til HR, Rådet og Kommissionen.

         Artikel 11
   Rapportering
   EUSR aflægger regelmæssigt mundtlig og skriftlig rapport til HR og PSC. EUSR aflægger også efter behov rapport til Rådets arbejdsgrupper. Der udsendes regelmæssigt skriftlige rapporter gennem Coreunettet. EUSR kan efter henstilling fra HR eller PSC aflægge rapport til Rådet for Udenrigsanliggender. I overensstemmelse med traktatens artikel 36 kan EUSR inddrages i underretningen af Europa-Parlamentet.
   Artikel 12
   Samordning
   1.   EUSR bidrager til, at Unionens aktion fremtræder som en helhed, er sammenhængende og effektiv og medvirker til at sikre, at alle Unionens instrumenter og medlemsstaternes aktioner sættes ind på en sammenhængende måde for at nå Unionens politikmål. EUSR's aktiviteter koordineres med Kommissionens aktiviteter samt de aktiviteter, der udføres af EUSR for Afghanistan. EUSR sørger for regelmæssig underretning af medlemsstaternes missioner og Unionens delegationer.
   2.   På stedet holdes der tæt kontakt til cheferne for Unionens delegationer og medlemsstaternes missionschefer. De bestræber sig videst muligt omfang på at bistå EUSR i gennemførelsen af mandatet. EUSR skal også holde forbindelse med andre internationale og regionale aktører på stedet.
   Artikel 13
   Bistand i forbindelse med krav
   EUSR og dennes medarbejderstab bistår ved tilvejebringelsen af elementer til at behandle ethvert krav og en enhver forpligtelse, der hidrører fra mandaterne fra de tidligere EUSR'er for Centralasien, og yder administrativ bistand og adgang til relevante sagsakter med henblik herpå.
   Artikel 14
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, Kommissionen og HR en fremskridtsrapport inden udgangen af december 2013 og en samlet rapport om gennemførelsen af mandatet ved mandatets afslutning.
   Artikel 15
   Ikrafttræden
   Denne afgørelse træder i kraft på dagen for vedtagelsen.
   Den anvendes fra den 1. juli 2013.

      Udfærdiget i Luxembourg, den 24. juni 2013.

            På Rådets vegne

         C. ASHTON

            Formand

      (1)  EUT L 165 af 26.6.2012, s. 59.

      (2)  EUT L 141 af 27.5.2011, s. 17.


Avis juridique important

|

32002D0638

2002/638/EF: Kommissionens afgørelse af 31. juli 2002 om overdragelse til gennemførelseskontorer af forvaltningen af førtiltrædelsesforanstaltninger inden for landbrug og udvikling af landdistrikter i Rumænien i førtiltrædelsesperioden

EF-Tidende nr. L 206 af 03/08/2002 s. 0031 - 0032

Kommissionens afgørelseaf 31. juli 2002om overdragelse til gennemførelseskontorer af forvaltningen af førtiltrædelsesforanstaltninger inden for landbrug og udvikling af landdistrikter i Rumænien i førtiltrædelsesperioden(2002/638/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1266/1999 af 21. juni 1999 om samordning af støtten til ansøgerlandene som led i førtiltrædelsesstrategien og om ændring af forordning (EØF) nr. 3906/89(1), særlig artikel 12, stk. 2, ogud fra følgende betragtninger:(1) I henhold til artikel 4, stk. 5, i forordning (EF) nr. 1268/1999 af 21. juni 1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden(2), senest ændret ved forordning (EF) nr. 2500/2001(3), blev der den 12. december 2000 ved Kommissionens beslutning K(2000) 3742 endelig, ændret ved afgørelse H/2002/1936 af 11. juli 2002, godkendt et program for landbrug og udvikling af landdistrikter for Rumænien.(2) Den rumænske regering og Kommissionen, der handler på EF's vegne, undertegnede den 2. februar 2001 en flerårig finansieringsaftale (i det følgende benævnt MAFA) om de tekniske, juridiske og administrative regler for gennemførelsen af Sapard-programmet.(3) I henhold til forordning (EF) nr. 1266/1999 kan det krav om forhåndsgodkendelse, der er fastsat i samme forordnings artikel 12, stk. 1, fraviges på grundlag af en analyse i hvert enkelt tilfælde af den nationale og sektorspecifikke kapacitet til at varetage program- eller projektforvaltning og finanskontrolprocedurer og -strukturer vedrørende offentlige finanser. Kommissionens forordning (EF) nr. 2222/2000(4), ændret ved forordning (EF) nr. 2252/2001(5), indeholder nærmere regler for, hvordan analyserne skal gennemføres.(4) De rumænske myndigheder har udpeget Sapard-kontoret, der er en offentlig institution med retlig status og er underlagt ministeriet for landbrug, fødevarer og skovbrug. Det bliver ansvarligt for gennemførelsen af følgende foranstaltninger: forarbejdning og markedsføring af landbrugsprodukter og fiskerivarer, udvikling og forbedring af infrastrukturer i landdistrikter og faglig bistand som fastsat i programmet for landbrug og udvikling af landdistrikter, der blev godkendt den 12. december 2000 for Rumænien ved beslutning K(2000) 3742 endelig og ændret ved afgørelse H/2002/1936. Der er under ministeriet for offentlige finanser blevet oprettet en national fond til at varetage de finansielle funktioner, der skal udøves i forbindelse med gennemførelsen af Sapard-programmet.(5) I henhold til forordning (EF) nr. 1266/1999 og forordning (EF) nr. 2222/2000 har Kommissionen analyseret den nationale og sektorspecifikke kapacitet til at varetage program- eller projektforvaltning og finanskontrolprocedurer og -strukturer vedrørende offentlige finanser og fastslået, at Rumæniens gennemførelse af ovennævnte foranstaltninger er i overensstemmelse med artikel 4-6 i og bilaget til forordning (EF) nr. 2222/2000 og minimumskriterierne i bilaget til forordning (EF) nr. 1266/1999.(6) Sapard-kontoret har på tilfredsstillende vis indført følgende nøglekriterier for godkendelse: skriftlige procedurer, adskillelse af opgaver, kontrol før projektgodkendelse og før betaling, betalingsprocedurer, regnskabsprocedurer, edb-sikkerhed, intern revision og, hvor det er relevant, regler om offentlige indkøb.(7) Den 11. juli 2002 fremlagde de rumænske myndigheder en revideret liste over støtteberettigede udgifter i henhold til artikel 4, stk. 1, afsnit B, i MAFA, og Kommissionen rejste ikke indvendinger mod denne liste.(8) Ministeriet for offentlige finanser, Den Nationale Fond, har på tilfredsstillende vis indført følgende kriterier for de finansielle funktioner, det skal udøve i forbindelse med gennemførelsen af Sapard-programmet for Rumænien: revisionsspor, finansforvaltning, modtagelse af midler, udbetaling til Sapard-kontoret, edb-sikkerhed og intern revision.(9) Derfor bør det krav om forhåndsgodkendelse, der er fastsat i artikel 12, stk. 1, i forordning (EF) nr. 1266/1999, fraviges, og det bør overdrages til Sapard-kontoret og ministeriet for offentlige finanser, Den Nationale Fond, i Rumænien at forvalte støtten decentralt.(10) Da Kommissionens kontrol er baseret på et operationelt, men endnu ikke iværksat system, bør forvaltningen af Sapard-programmet derfor foreløbigt overdrages til Sapard-kontoret og ministeriet for offentlige finanser, Den Nationale Fond, jf. artikel 3, stk. 2, i forordning (EF) nr. 2222/2000.(11) Det kan først overvejes at overdrage forvaltningen af Sapard-programmet fuldstændigt til Sapard-kontoret og ministeriet for offentlige finanser, Den Nationale Fond, efter at der er foretaget yderligere kontrol, så det sikres, at systemet fungerer tilfredsstillende, og efter at eventuelle henstillinger, som Kommissionen måtte fremsætte om overdragelse af forvaltningen af støtte til ovennævnte kontor og fond, er blevet gennemført.(12) For at tage hensyn til betingelserne i artikel 8, stk. 1, litra b), afsnit A, i MAFA kan EU kun medfinansiere udgifter i henhold til denne afgørelse, hvis modtagerne afholder udgifterne fra datoen for denne afgørelse eller i givet fald fra datoen for det instrument, der udpeger dem til modtagere for det pågældende projekt, bortset fra gennemførligheds- og lignende undersøgelser og for faglig bistand, hvis denne dato er den 12. december 2000, såfremt beløbet under ingen omstændigheder blev udbetalt af Sapard-kontoret før datoen for denne afgørelse -TRUFFET FØLGENDE AFGØRELSE:Artikel 1Kravet om, at Kommissionen skal forhåndsgodkende Rumæniens udvælgelse af projekter og indgåelse af kontrakter, fraviges hermed.Artikel 2Forvaltningen af Sapard-programmet overdrages foreløbigt til:1) Sapard-kontoret under ministeriet for landbrug, fødevarer og skovbrug i Rumænien, beliggende Negustori Street 1 B, Sector 2, Bukarest 2, som bliver ansvarligt for gennemførelsen af følgende foranstaltninger: forarbejdning og markedsføring af landbrugsprodukter og fiskerivarer, udvikling og forbedring af infrastrukturer i landdistrikter og faglig bistand som fastsat i programmet for landbrug og udvikling af landdistrikter, der blev godkendt den 12. december 2000 ved beslutning K(2000) 3742 endelig og ændret ved afgørelse H/2002/1936, og2) ministeriet for offentlige finanser, Den Nationale Fond, der er beliggende Apolodor Street 17, Sector 5, RO-70663 Bukarest, som bliver ansvarligt for de finansielle funktioner, der skal udøves i forbindelse med gennemførelsen af Sapard-programmet i Rumænien.Artikel 3EU medfinansierer kun udgifter i henhold til denne afgørelse, hvis modtagerne afholder udgifterne fra datoen for denne afgørelse eller, hvis senere, fra datoen for det instrument, der udpeger dem til at være modtagere for det pågældende projekt, bortset fra gennemførligheds- og dermed forbundne undersøgelser og for faglig bistand, hvis denne dato er den 12. december 2000, såfremt beløbet under ingen omstændigheder blev udbetalt af Sapard-kontoret før datoen for denne afgørelse.Udfærdiget i Bruxelles, den 31. juli 2002.På Kommissionens vegneFranz FischlerMedlem af Kommissionen(1) EFT L 161 af 26.6.1999, s. 68.(2) EFT L 161 af 26.6.1999, s. 87.(3) EFT L 342 af 27.12.2001, s. 1.(4) EFT L 253 af 7.10.2000, s. 5.(5) EFT L 304 af 21.11.2001, s. 8.